num_pages: 389
description: Η συζήτηση για τα μουσεία στην Ελλάδα είναι, ουσιαστικά, ένα φαινόμενο παλιό όσο και τα ίδια τα μουσεία. Μέσα σε ενάμιση αιώνα, όμως, αλλάζουν τα μουσεία, αλλάζουν οι συνομιλητές, αλλάζει ο κόσμος που ζούμε, κι έτσι αυτή η συζήτηση που θα 'πρεπε, μετά από τόσα χρόνια, να έχει εξαντληθεί φαίνεται, αντίθετα, τα τελευταία χρόνια να φουντώνει, να οργανώνεται, να συστηματοποιείται και να προσπαθεί να αποβάλει το ρομαντικό ρεμβασμό, από τη μια πλευρά, και τη μεμψιμοιρία, από την άλλη, που τη χαρακτήριζαν στα αρχικά της στάδια. Το αποτέλεσμα αυτής της εξέλιξης ήταν να αναδυθούν με τον πιο απροκάλυπτο τρόπο πλήθος θεμάτων που δεν μπορεί κανείς να προσπεράσει, όταν επιχειρεί να συζητήσει για την ακμή, τον ρόλο, τα προβλήματα, τη σκοπιμότητα ύπαρξης ή, αντίθετα, τη μοιραία κρίση των μουσείων. Στο βιβλίο αυτό επιχειρείται μια συνολική προσέγγιση του ελληνικού αρχαιολογικού μουσείου μέσα από τη διερεύνηση των συγκυριών που το διαμόρφωσαν, την επισήμανση των λόγων που το αναγκάζουν να αλλάξει και τη σκιαγράφηση των επιλογών του μπροστά σε ένα απαιτητικό μέλλον. (ΑΠΟ ΤΗΝ ΠΑΡΟΥΣΙΑΣΗ ΣΤΟ ΟΠΙΣΘΟΦΥΛΛΟ ΤΟΥ ΒΙΒΛΙΟΥ)
language: Greek, Modern (1453-)
title: Το ελληνικό αρχαιολογικό μουσείο
publisher: Εκδόσεις Βάνιας